Ramaphosa gee meer duidelikheid oor grondhervorming | Maroela Media
In sy repliek op die debat oor sy begrotingspos het Ramaphosa gesê grondhervorming is noodsaaklik vir stabiliteit, en dat die eienaarskap van grond nie tot die huidige klein groep grondeienaars beperk kan bly nie.
Hy het gesê dit is noodsaaklik dat die ekonomiese potensiaal van grond ten volle ontsluit moet word.
Hy het die DA-leier, Mmusi Maimane, en die EFF-leier, Julius Malema, daarvan beskuldig dat hulle sy beleid verdraai deur strooipoppe op te stel wat hulle dan weer na willekeur afskiet.
Ramaphosa het 'n verdere stap geneem om toekomstige grondbeleid te plaas binne die ANC se resolusie oor onteiening wat verlede Desember op die party se nasionale konferensie by Nasrec aanvaar is.
Hy het gesê die ANC-beleid strook met daardie besluit, wat onteiening sonder vergoeding steun solank dit nie die landbou, ekonomie of voedselsekerheid benadeel nie.
Ramaphosa het voorts gesê hy meen onteiening sonder vergoeding behoort slegs grondwetlik plaas te vind. Hy het Malema se stellings oor grondbesetting trompop geloop en gesê sulke besettings sal nie geduld word nie.
SA Express-vlugte opgeskort 'weens wanbestuur, onbevoegdheid'
EFF storm uit raadsvergadering oor mosie-geskil
Baie mooi Mr President!!!
Jy sal van krag tot krag gaan. Ten minste regeer jy die land.
So wat bedoel hy? Met solank ekonomie en voedsel sekerheid nie benadeel word nie, Gaan daar net hier en daar 'n plaas en die myne verskoon word, en al die plekke wat baie geld inbring agv. minerale of groot besighede, kruger wildtuin en die tiepe van goed, maar die res van die land onteien sonder vergoeding, of wat? Te onduidelik, hier kan 'n slap riem rondle.
Vandag 6, môre is dit ñ half dosyn! As jy nie duidelike standpunt in neem wat jou beleid is nie gaan jy vorentoe net nog meer verwarring en elende veroorsaak! CR die land smeul reeds kan jy nie sien dit gaan brand nie?